Ligner Frederikshavn Esbjerg? En tydeligt beruset mand var i hvert fald sikker på, at han var i Esbjerg. Men han blev vækket, da han var faldet i søvn bag rattet på en tankstation i Frederikshavn.

Den 44-årige er selv fra Esbjerg. Han var meget svær at vække, da han holdt på tankstationen. Om han er kørt forkert eller blot var meget forvirret i sin brandert ved politiet ikke endnu. Bilisten sover lige nu rusen ud i detentionen. Altså den i Frederikshavn...